एड्स की रोकथाम को कई स्वयं सेवी संगठन और स्वास्थ्य विभाग के प्रयास के बावजूद नियंत्रण नहीं हो पा रहा है। वर्ष 2003 में जिले में पहला केस मिला था। इसके बाद जागरूकता कार्यक्रम शुरू हुए पर केस मिलना कम नहीं हुआ। वर्ष 2010-11 तक एचआईवी पाजिटिव की संख्या बढ़कर 27 हो गई। मार्च 2012 में दो व्यक्ति स्वास्थ्य विभाग ने चिन्हित किए और एक व्यक्ति ने स्वयं जांच कराई। चालू माह में दो और केस की पुष्टि हुई है, जिससे यह संख्या बढ़कर 32 तक पहुंच गई है।